stanford-oval/wikipedia huggingface dataset:
Luettelo digimoneista M–O
M > MadLeomon

MadLeomon on Champion-tason epäkuollut digimon. MadLeomon muistuttaa Leomonia, mutta on väriltään sinertävä ja hänellä on musta harja ja mustat housut sekä mustat nahkarenkaat käsissään sekä punaiset kynnet, hampaat ja silmät ja pääkallokuva vyössään. MadLeomonin hyökkäyksiä ovat Beast Blaster ja Poison Claw ja Armed-modessa The Lion Sleeps Tonight ja Lion Heart. MadLeomon esiintyi Digimon Fusionissa ensimmäisenä lasten kohtaamana vihollisena ja Bagra-armeijan jäsenenä. MadLeomon oli ennen Leomon, kunnes Bagramon korruptoi hänet pahaksi. MadLeomon hyökkäsi lasten kimppuun Forest Zonella, mutta Shoutmon, Ballistamon ja Starmonit pelastivat heidät. MadLeomon yhdistyi Troopmonien, Chikurimonien ja Mammothmonin kanssa Armed Madleomon muotoon saaden moottorisahan toisen kätensä tilalle. Lapset onnistuivat kuitenkin kukistamaan hänet. Myöhemmin MadLeomon hyökkäsi Hymyjen Kylään Orochimonin kanssa. MadLeomon yhdistyi Orochimonin kanssa MadLeomon Orochi Modeen, mutta Shoutmon X2 onnistui kukistamaan hänet. Tactimon vangitsi MadLeomonin rangaistukseksi, mutta vapautti tämän antaen hänelle vielä yhden mahdollisuuden. MadLeomon hyökkäsi uudelleen Hymyjen kylään Apemonien kanssa. MadLeomon yhdistyi Apemonien kanssa MadLeomon Final Modeen, mutta lapset kukistivat hänet. MadLeomon yritti räjäyttää itsensä, mutta Shoutmon X3 puhkaisi MadLeomonin Victorize Boomerang iskullaan saaden MadLeomonin räjähtämään turvallisesti, jolloin MadLeomon tuhoutui. Paljon myöhemmin MadLeomon syntyi uudelleen Leomonina.
M > Magnamon

Magnamon on Armor-tason Digimon-hahmo, joka tunnetaan myös ”Loistavana Ihmeenä”. Magnamon kultahaarniskoituu V-monista kultaisen Ihmeiden Digi-Eggin avulla. Tämä oli vain poikkeuksellinen muutos ja samalla ainutkertainen, sillä Magnamon nähtiin vain Digimon Zero Twon jaksoissa Suurenmoinen digivoituminen, Magnamon ja Hyvästi, Ken! Magnamonilla oli kuitenkin tärkeä osa, sillä hän tuhosi Digimon-keisarin luoman pahan Digimonin, Kimeramonin Wormmonin annettua hänelle voimansa. Magnamon on iso, sininen Digimon, jolla on kultainen haarniska. Magnamonin haarniska on digikromattua metallia ja hyvin kestävä. Magnamonilla on Ihmeiden tunnus haarniskansa alasuojuksessa. Magnamon nähtiin myös Digimon-elokuvassa, jossa hän avusti Rapidmonia tuhoamaan pahan Cherubimonin.
Elokuvassa Digital Monster: X-Evolution Magnamon toimi Yggdrasilin uskollisena palvelijana. Magnamon vangitsi Dorugamonin ja toimitti hänet Yggdrasilille. Kun Alphamon ja Omnimon yrittivät pysäyttää Yggdrasilin, Magnamon päätti yhä uskoa johtajaansa ja varoitti häntä hyökkäyksestä. Magnamon ei kuitenkaan yrittänyt estää Alphamonia ja Omnimonia.
Digimon Data Squadissa Magnamon on yksi Royal Knightseista, jotka hyökkäsivät ihmisten maailmaan Yggdrasilin käskystä. Magnamon nähtiin keskustelemassa Dynasmonin kanssa vakuuttaen tämän Craniamonin voitosta ShineGreymonia vastaan. Myöhemmin Magnamon avusti muita Royal Knightseja pitämään molemmat maailmat erillään. Lasten tuhottua Yggdrasilin, Magnamon palasi Digimaailmaan muiden Royal Knightsien kanssa.
Digimon Fusionin kolmannella kaudella mystinen kellokauppias kutsui Magnamonin avuksi taisteluun Quartzmonin luomia Vamdemoneja, VenomVamdemoneja ja BelialVamdemoneja vastaan.
Digimon Chronicle X -mangassa Yggdrasil oli antanut Magnamonille X-Antibodyn muuttaen hänet Magnamon X-muotoon. Myöhemmin Magnamon X taisteli Beelzemonia vastaan ja onnistui kukistamaan hänet Dynasmonin avulla. Myöhemmin Magnamon X taisteli seitsemää Diaboromonia vastaan ja todisti, kuinka Diaboromonit yhdistyivät keskenään Ogudomoniksi. Magnamon X esiintyi myös Digimon D-Cyber -mangassa.
M > Magnamon > Hyökkäykset

Plasma Shot (Magna Blast(er)): Laukaisee energialuoteja ruumiinsa eri osista tai ohjuksia haarniskastaan.
Extreme Jihad (Magna Explosion): Vapauttaa ruumiistaan valtavan energia-aallon.
Magna Punch: Nyrkinisku, josta seuraa pieni iskuaalto.
Magna Kick: Potkuhyökkäys, josta seuraa pieni iskuaalto.
Aura Barrier: Peittää itsensä valoon suojellakseen itseään vihollisilta.
M > Magnamon > Muodot

| Fresh | In-Training | Rookie | Champion | DNA-Ultimate | DNA-Mega |
| --- | --- | --- | --- | --- | --- |
| Chicomon | Chibimon | V-mon | XV-mon | Paildramon | Imperialdramon |
| Armor 1 | Armor 2 | Armor 3 |
| --- | --- | --- |
| Fladramon | Lightdramon | Magnamon |
M > MagnaGarurumon

MagnaGarurumon on Mega-tason androididigimon. MagnaGarurumon syntyy kun Valon, Teräksen, Veden, Ukkosen ja Pimeyden Spiritit yhdistetään. MagnaGarurumon muistuttaa kyborgimaista Garurumonia, jolla on konemaiset siivet ja Sniper Phantom -niminen ase oikeassa kädessä ja Strike Phantom niminen ase vasemmassa kädessä. MagnaGarurumonin hyökkäyksiä ovat Starburst Hunter, Machine Gun Destroy, Magna Missiles ja Magna Rockets. Digimon Frontierissa Koji pystyi muuntautumaan MagnaGarurumoniksi yhdistämällä Valon, Teräksen, Veden, Ukkosen ja Pimeyden Spiritit. MagnaGarurumon taisteli Cherubimonia, Crusadermonia ja Lucemonia vastaan. Digimon Fusionin kolmannella kaudella vanha kellokauppias kutsui MagnaGarurumonin avustamaan lapsia taistelussa Quartzmonia vastaan.
M > MagnaKidmon

MagnaKidmon on Mega-tason lohikäärmedigimon, jonka nimi tulee Billy the Kidistä ja magnum-aseesta. MagnaKidmon muistuttaa ihmistä, jolla on punainen vaatetus, mustat siivet ja aseita muistuttavat metalliset jalat. MagnaKidmonin hyökkäyksiä ovat Bind Red Trigger, Happy Bullet Showering ja Chaos Triangular. MagnaKidmon on esiintynyt pelissä Digimon Crusader.
M > MailBirdramon

MailBirdramon on Champion-tason konedigimon. MailBirdramon muistuttaa lentävää konemaista lintua. MailBirdramonin hyökkäyksiä ovat Plasma Cannons, Nightflare ja Trident Tail. MailBirdramon esiintyi Digimon Fusionissa Christopherin Blue Flare armeijassa. MailBirdramon voi yhdistyä Greymonin kanssa MetalGreymoniksi.
M > Maildramon

Maildramon on Armor-tason kyborgidigimon. Maildramon voi syntyä Tailmonista Ihmeiden Digi-Eggin avulla. Maildramon muistuttaa konemaista dinosaurusta, jolla on siivet ja kypärä päässään. Maildramonin hyökkäyksiä ovat Iron Press ja Lightning Spear. Maildramon esiintyi Digimon Tamersin avausjaksossa, jossa Maildramon jahtasi Calumonia ja taisteli DarkTyrannomonia vastaan. Calumonin voima sai DarkTyrannomonin kehittymään MetalTyrannomoniksi, joka tuhosi Maildramonin. Tapahtuman seurauksena Calumon joutui ihmisten maailmaan. Maildramonin vaihtoehtoinen muoto on DarkMaildramon.
M > Mamemon

Mamemon on Ultimate-tason mutanttidigimon, joka muistuttaa harmaata palloa, jolla on konemaiset kädet ja jalat ja punaiset hanskat ja jalkasuojukset. Mamemonin hyökkäyksiä ovat Smiley Bomb, Sparkling Glow, Diving Attack ja One-Two Punch. Mamemon esiintyi sarjassa Digimon Zero Two, jolloin hän ilmestyi ihmisten maailmaan yhdessä BigMamemonin ja MetalMamemonin kanssa. Mamemonit ottivat ranskalaisen Valitun lapsen Catherinen ja tämän digimonkumppanin Floramonin panttivangiksi ja taistelivat yhdessä Giromonin kanssa Greymonia ja Angemonia vastaan. Heidän kehityttyä Ultimate-muotoihinsa he Kiwimonin avustuksella kukistivat Mamemonit ja Giromonin ja lähettivät heidät takaisin Digimaailmaan. Digimon Frontierissa Mamemonit elivät Beanstalk-kylässä, jonne Crusadermon ja Dynasmon hyökkäsivät etsiessään fraktaalikoodia. Lasten taistellessa heitä vastaan ja jäätyään tappiolle vanhin Mamemon kertoi heille missä fraktaalikoodi on, jolloin he skannasivat sen minkä seurauksena kylä tuhoutui. Mamemon kertoi lapsille että he voivat uudelleenrakentaa kylän kädessään olevasta siemenestä. Vuoden 2020 Digimon Adventure -sarjassa lapset kohtasivat valtavan lauman Mamemoneja ja BigMamemoneja pudotessaan digimaailman toiselle tasolle ElDradimonin kanssa. Mamemonit taistelivat lapsia vastaan ja kiinnittyivät ElDradimonin selkään räjäyttäen kaiken lähelleen tulevan. Leomonin pelastettua lapset Greymon, Garurumon, Leomon ja Falcomon kohtaavat Mamemonit ja BigMamemonit kukistaen heidät taistelussa. Myöhemmin Mamemoneja nähtiin osana BanchoMamemonin joukkoja hyökkäämässä Babamonin perustamaan digimon-kouluun. Mamemonin nimi tulee sanasta mame, mikä tarkoittaa papua tai hernettä japaniksi. Mamemonista on olemassa myös X-Antibodyversio Mamemon X, joka esiintyi Digimon Collectors -pelissä. Mamemonin vaihtoehtoisia muotoja ovat mm BigMamemon, MetalMamemon ja CatchMamemon. Mamemon voi kehittyä PrinceMamemoniksi tai TonosamaMamemoniksi.
M > MameTyramon

MameTyramon on Ultimate-tason mutanttidigimon. MameTyramon muistuttaa pientä Tyrannomonia, jolla on kypärä päässään ja piikikkäät nahkaremmit käsissään. MameTyramon kantaa myös X-Antibodya. MameTyramonin hyökkäyksiä ovat Mame Bite 1000 ja 'met Lariat. MameTyramon on esiintynyt Digimon D-Cyber ja Digimon Chronicle X -mangassa ja Digimon World Dawn and Dusk -peleissä. MameTyramon voi kehittyä Dinorexmoniksi.
M > Mammothmon

Mammothmon (jap. Mammon) on Ultimate-tason nisäkäsdigimon, joka muistuttaa villamammuttia. Mammothmonin sanotaan olleen olemassa Digimaailman alusta saakka jäätyneenä kunnes lämpöaalto sulatti ja vapautti hänet. Mammothmonin silmät ovat pienet ja kärsä ja päälaki metallinen. Mammothmonin hyökkäyksiä ovat Tusk Crusher, Tundra Breath, Nose Stomp, Tusk Strike ja Snowball. Digimon Adventuressa Mammothmon toimi Vamdemonin kätyrinä ihmisten maailmassa. Garudamon onnistui tuhoamaan Mammothmonin pitkän taistelun jälkeen. Sarjassa Digimon Zero Two 20 Mammothmonia, jotka Archnemon oli luonut 200 Pimeästä tornista, hyökkäsivät BlackWarGreymonin kimppuun. BlackWarGreymon tuhosi kuitenkin heidät kaikki helposti. Myöhemmin Mammothmoneja nähtiin ihmisten maailmassa Intian/Kiinan rajalla ja Siperiassa ja lopputaistelussa BelialVamdemonia vastaan. Digimon Tamersissa Mammothmon nähtiin hetken aikaa repeämässä taivaalla Vikaralamonin hyökkäyksen aikana. Digimon Data Squadissa Gotsumon lähetti Mammothmonin DATSin kimppuun. Mammothmon aiheutti lumivyöryn, joka melkein hautasi Yoshinon, Thomasin ja Lalamonin alleen. Lilamon onnistui kuitenkin tuhoamaan Mammothmonin. Digimon Fusionissa Mammothmoneja nähdään Taikin unessa ja MadLeomonin armeijassa. Mammothmonit hyökkäävät lasten kimppuun, mutta MadLeomon absorboi heidät itseensä muuntautuakseen vahvempaan muotoonsa. Mammothmoneja nähtiin myös Jungle Zonella, Disc Zonella ja MegaDarknessBagramonin hyökkäysjoukoissa ihmisten maailmaan. Digimon Xros Wars -mangassa Mammothmoneja nähtiin Snow Zonella. Digimon Adventure tri. -elokuvasarjan viidennessä osassa Coexistence kaksi Mammothmonia ilmestyy todelliseen maailmaan monien muiden Meicoomonin levittämälle tartunnalle altistuneiden digimonien kanssa. Vuoden 2020 Digimon Adventure -sarjassa Mammothmon hyökkäsi yhdessä Frigimonien kanssa Yamaton, Soran ja Joun kimppuun lumisessa vuoristossa aiheuttaen lumivyöryn. Myöhemmin Mammothmon jäädytti joen seuratakseen lapsia. Zudomon onnistui lopulta kukistamaan Mammothmonin taistelussa. Mammothmon voi kehittyä SkullMammothmoniksi. Mammothmonista on myös X-Antibodymuoto Mammothmon X, joka esiintyi Digimon Chronicle X -mangassa.
M > Manbomon

Manbomon on Armor-tason mutanttidigimon. Manbomon voi syntyä Patamonista Valon Digieggin avulla. Manbomon muistuttaa möhkäkalaa, jolla on nyrkkeilyhanskat. Manbomonin hyökkäyksiä ovat Balloon Bomb, Water Knucle, Balloon Mine, Water Lily, Combo Gloves ja Global Gloves. Manbomon on esiintynyt Digimon Adventure 02: Armor Evolution to the Unknown kuunnelma CD:llä ja Digimon World Data Squad, Digimon Heroes! ja Digimon Pendulum Ver.20th -peleissä. Vuoden 2020 Digimon Adventure -sarjassa Manbomoneja nähtiin asukkaina MarineAngemonin hallitsemassa merenalaisessa kaupungissa. Ne yrittivät puolustaa kaupunkia yksin ennen Valittujen saapumista.
M > Mantaraymon

Mantaraymon on Armor-tason merieläindigimon. Mantaraymon voi syntyä Patamonista Luotettavuuden Digieggin avulla. Mantaraymon muistuttaa sinistä keihäsrauskua, jolla on pitkä pyrstö. Mantaraymonin hyökkäyksiä ovat Tail Booster ja Torpedo Ray. Digimon Tamers: Battle of Adventurers elokuvassa Mantaraymon vangitsi Minamin ja vei hänet VP Laboratorioon. Mantaraymon hyökkäsi myöhemmin lasten kimppuun mutta Growlmon tuhosi hänet. Digimon Fusionissa Mantaraymoneja nähtiin Neptunemonin armeijassa. Mantaraymoneja nähtiin myös Digimon Xros Wars -mangassa. Vuoden 2020 Digimon Adventure sarjassa useita Mantaraymoneja nähtiin kiertämässä merenalaista kaupunkia, jonne valitut päätyivät. Aluksi Mantaraymonit olivat hyökänneet vain, koska pitivät kaupungin digimoneja tunkeutujina, mutta myöhemmin ne olivat saaneet iskun mustasta salamasta ja hyökkäsivät kaupunkiin Scorpiomonin tukemana. Tailmon, Greymon, Pegasumon ja Birdramon onnistuivat tuhoamaan hyökkäävät Mantaraymonit. Mantaraymonista on myös X-Antibodymuoto Mantaraymon X, joka esiintyi Digimon Collectors -pelissä.
M > Manticoremon

Manticoremon on Ultimate-tason demonipetodigimon. Manticoremon muistuttaa kolmehäntäistä mantikoria, jolla on suut käsissään. Manticoremonin hyökkäyksiä ovat Trinity Gospel ja Acid injection. Manticoremon esiintyi ensimmäisen kerran Digimon Reference Book -kirjassa. Digimon Ghost Gamessä Manticoremoneja nähtiin Darcmonin palvelijoina. Yksi Manticoremon onnistui karkaamaan ja kuultuaan legendan ihmissusista, Manticoremon alkoi itsekin uskoa olevansa ihmissusi ja hyökkäsi ihmisten kimppuun myrkyttäen heitä myrkyllään. Manticoremon kukisti BetelGammamonin ja Thetismonin taistelussa ja Rulin yritettyä uhrata itsensä tämä sai SymbareAngoramonin kehittymään Lamortmoniksi ja onnistui kukistamaan Manticoremonin taistelussa, jonka jälkeen Darcmon saapui paikalle puhdistaen Manticoremonin korruptoituneesta datasta ja vei hänet pois.
M > MarineAngemon

MarineAngemon on Mega-tason keijudigimon, joka on väriltään valkoinen ja jolla on pienet valkoiset siivet, vihreät silmät, Pyhä Sormus kaulassaan ja punainen sydänkuvio rinnassaan. MarineAngemon on pienestä koostaan huolimatta hyvin voimakas ja saa vastustajansa menettämään taistelutahtonsa hyvällä tavalla. MarineAngemonin perushyökkäys on Ocean Love, jossa MarineAngemon ampuu pieniä sydämiä jotka voivat parantaa liittolaisia tai viedä voimia vastustajilta. Muita MarineAngemonin hyökkäyksiä ovat Smiling Face, Funny Smile, Smile Attack, Pretty Heart, Marine Shot ja Extra Smile. MarineAngemon esiintyi Digimon Tamersissa kun Zhuqiaomon, Baihumon, Qinglongmon ja Ebonwumon kutsuivat joka Mega-tason digimonin taistelemaan D-Reaperiä vastaan. MarineAngemon ihastui Kentaihin niin paljon että ryhtyi tämän digimonkumppaniksi. MarineAngemon taisteli D-Reaperin agentteja vastaan ja tämän positiivisuus järkytti D-Reaperin ykkösagenttia. Kun D-Reaper oli kukistettu, MarineAngemon oli ainoa digimon, joka ei palannut In-Traning -tasolleen palatessaan Digimaailmaan. Elokuvassa Digimon Tamers: Runaway Locomon MarineAngemon oli ostoksilla Kentain kanssa kun he kuulivat uutisen Locomonista. Parasimonien ilmestyttyä ihmisten maailmaan MarineAngemon tuhosi osan heistä. Myöhemmin MarineAngemon oli läsnä Rikan syntymäpäiväjuhlissa.
Digimon Fusionissa Mikey Kudo käytti MarineAngemonin DigiMemories-korttia tehdäkseen Neptunemonin Seadramon-armeijan toimintakyvyttömäksi pelastaessaan Archelomonin. Paljon myöhemmin MarineAngemon yhdistyi Shoutmonin kanssa X7F Superior Modeen ja tuhosi MegaDarknessBagramonin. Digimon Next -mangassa Pichimon kykeni kehittymään suoraan MarineAngemoniksi. Vuoden 2020 Digimon Adventure -sarjassa MarineAngemon nähtiin merenalaisen kaupungin johtajana. MarineAngemon tarjosi lapsille yösijan ja kertoi heille kaupungin asukkaiden olevan alun perin pakolaisia merenpinnan yläpuolelta, joiden kimppuun meren alkuperäiset asukkaat, kuten Mantaraymonit ja Scorpiomon, jatkuvasti hyökkäsivät. Myöhemmin MarineAngemon todisti, kuinka lapset pysäyttivät Mantaraymonien ja Scorpiomonin viimeisimmän hyökkäyksen.
M > MarineChimairamon

MarineChimairamon (jap. MarinChimairamon) on Ultimate-tason luomusdigimon. MarineChimairamon syntyi kun useat merieläindigimonit yhdistyivät keskenään. MarineChimairamonilla on Coelamonin pää ja jalat, Ikkakumonin sarvi, syöksyhampaat, korvat ja harja, Octomonin sarvet ja lonkerot pyrstössään, Seadramonin vartalo, Dolphmonin selkäevät, Gesomonin lonkerot selässään, Ebidramonin vasen käsi ja Divermonin oikea käsi, jossa on musta keihäs. MarineChimairamonin hyökkäyksiä ovat Poseidon Vortex ja Aqua Viper. MarineChimairamon on esiintynyt Digimon Reference Book-kirjassa.
M > MarineDevimon

MarineDevimon (jap. MarinDevimon) on Ultimate-tason merieläindigimon. MarineDevimon muistuttaa mustekalamaista Devimonia. MarineDevimonin hyökkäyksiä ovat Guilty Black, Evil Wing ja Neck Hanging. Sarjassa Digimon Zero Two MarineDevimon nähtiin ihmisten maailmassa Daemonin kätyrinä. MarineDevimon hyökkäsi risteilijän kimppuun yrittäen upottaa sen matkustajineen, mutta Submarimon, Angemon ja Zudomon pelastivat matkustajat ja ajoivat MarineDevimonin pois. Myöhemmin MarineDevimon taisteli Shakkoumonia vastaan ja Shakkoumon tuhosi MarineDevimonin Aramitama-hyökkäyksellään. Digimon Fusionissa MarineDevimon nähtiin Olegmonin miehistössä. Digimon Adventure V-Tamer 01 -mangassa Taichi ja Zeromaru kukistivat MarineDevimonin Gomamonin avulla. MarineDevimon voi kehittyä Gesomonista. Vuoden 2020 Digimon Adventure -sarjassa MarineDevimon oli Millenniummonin palvelija, joka kantoi mukanaan yhtä pimeyden kristalleista. MarineDevimonin tehtävä oli siepata Hikari ja uudelleenkorruptoida Tailmon, mutta Hikari esti sen ja Tailmonista kehittynyt Angewomon tuhosi MarineDevimonin.
M > Marsmon

Marsmon on Mega-tason jumaladigimon ja yksi Olympos XII:n jäsenistä. Marsmon muistuttaa lihaksikasta ihmistä, jolla on pantterin pää, jossa on punainen sarvi otsassa, pitkät mursumaiset kulmahampaat, liekehtivät etuvartalo ja punaiset kädet, joissa on kaksi hopeista metallirengasta, metalliset jalat joissa punaiset kengät, sinertävät housut ja viitta, joka on toiselta puolelta musta ja toiselta violetti. Marsmonin hyökkäyksiä ovat Corona Sanctions, Mugen Hadou, Heaven Hit, Vacuum Cannon, Brain Freeze ja Misshukikou. Marsmon esiintyi Digimon Fusionin jaksossa 45 Apollomonin kapteenina. Marsmon johdatti lapset Apollomonin tornin huipulle ja Apollomon tuhosi Marsmonin sen jälkeen kun Whispered-ohjelma vaikutti häneen. Marsmon myöhemmin syntyi uudelleen ja oli yksi niistä digimoneista, jotka yhdistyivät Shoutmonin kanssa Shoutmon X7 Superior Modeen lopputaistelussa MegaDarknessBagramonia vastaan. Marsmon on myös esiintynyt pelissä Digimon World 2003. Marsmonin nimi tulee roomalaisesta sodan jumalasta Marsista.
M > Mastemon

Mastemon on Mega-tason enkelidigimon, jonka nimi tulee myyttisestä Mastemasta. Mastemon muistuttaa mustavalkoista enkeliä jonka toinen siipi on valkoinen ja toinen musta. Mastemon syntyy kun Angewomon ja LadyDevimon DNA-Digivoituvat keskenään. Mastemon pystyy manipuloimaan valoa ja pimeyttä. Mastemonin hyökkäys on Chaos Degrade. Mastemon on esiintynyt pelissä Digimon Story: Cyber Sleuth.
M > MasterTyrannomon

MasterTyrannomon on Ultimate-tason dinosaurusdigimon. MasterTyrannomon muistuttaa harmaanväristä Tyrannomonia. MasterTyrannomonin hyökkäyksiä ovat Master Fire, Master Claw, Hyper Heat Blast ja Spiritual Infusion. MasterTyrannomon on esiintynyt Digimon World trilogian peleissä ja Digimon Battle ja Digimon Story: Lost Evolution -peleissä. MasterTyrannomon voi kehittyä Tyrannomonista.
M > Matadormon

Matadormon on Ultimate-tason digimon, joka muistuttaa vampyyriä. Matadormon kantaa myös X-Antibodya. Matadormon imee mielellään verta muista digimoneista. Matadormonin hyökkäyksiä ovat Thousand Arrow, Burudoggu ja Chouzetsu Rappashu. Matadormon kehittyy Sangloupmonista ja voi kehittyä GranDracmoniksi. Matadormon esiintyi Digimon Fusionissa Sweet Zonen hallitsijana. Matadormon oli orjuuttanut alueen asukkaat valmistamaan hänelle ruokia. Mikey onnistuu soluttautumaan keittiöön ja valmistaa bataattikakun Matadormonille. Kun Matadormon paljastaa itsensä Mikeyn joukoille, hän hyökkää heidän kimppuunsa heidän vapautettua osan vangeista ja saa heidät putoamaan maan alaiseen luolastoon jossa vangit valmistavat massatuhoasetta. Matadormon pitää Cutemonin vanhempia panttivankeina uhaten tappaa heidät jos he eivät peräänny. Matadormon miltei Breakdramonin avulla tappoi Shoutmon X5:n taistelussa, kunnes Cutemon antaa voimansa Shoutmon X5:lle, joka onnistuu tuhoamaan Breakdramonin ja Matadormonin. Myöhemmin Matadormon syntyi uudelleen ja oli yksi niistä digimoneista, jotka yhdistyivät Shoutmonin kanssa Shoutmon X7 Superior Modeen lopputaistelussa MegaDarknessBagramonia vastaan.
Digimon Ghost Gamessä Matadormon toimi Vamdemonin apulaisena naamioituneena tarjoilijaksi tämän yrityksessä. Matadormon pakeni yhdessä Sangloupmonin kanssa Vamdemonin kukistumisen jälkeen.
M > MedievalDukemon

MedievalDukemon on Mega-tason soturidigimon, joka omaa X-Antibodyn. MedievalDukemon muistuttaa Gallantmonia, jolla on Dynas-niminen peitsi kädessään. MedievalDukemonin hyökkäyksiä ovat Rage of Wyvern ja Final Crest. MedievalDukemon on esiintynyt Digimon D-Cyber -mangassa ja Digimon Heroes! -pelissä.
M > Megadramon

Megadramon on Ultimate-tason lohikäärmedigimon. Megadramonilla on metallinen pääsuojus ja käsissään metalliset tykit ja violetit siivet. Megadramonin hyökkäyksiä ovat Dark Side Attack, Ultimate Slicker ja Big Mega Fire. Digimon Adventuressa Megadramon nähtiin Mugendramonin joukoissa. Megadramon ja Gigadramon alkoivat tuhota kaupungin rakennuksia etsiessään Valittuja lapsia. Lapset onnistuivat kuitenkin torjumaan heidät ja pakenemaan. Megadramonin kohtalo jäi tuntemattomaksi Mugendramonin tuhouduttua. Sarjassa Digimon Zero Two Megadramon oli yksi niistä digimoneista, jotka ilmestyivät Yamaton konserttiin. Digimon Tamersissa Rika vahingossa vapauttaa Megadramonin vankilastaan käynnistämällä jumiutuneen kellon. Megadramon kukistaa taistelussa Kyubimonin mutta Cyberdramon onnistuu kukistamaan Megadramonin ja vangitsemaan tämän uudelleen. Digimon Fusionissa Megadramoneja nähdään Dorbickmonin armeijassa. MetalGreymon ja Blue Flaren joukot onnistuvat ajamaan Megadramonit pois Dracomonin kimpusta. Myöhemmin OmniShoutmon onnistuu kukistamaan loput Megadramonit. Elokuvasarjassa Digimon Adventure tri. Megadramon oli Maki Himekawan digimonkumppanin Bakumonin Ultimate-muoto, joka uhrasi itsensä käyttääkseen LoaderLiomonista, Orochimonista, Triceramonista ja Hippogriffomonista digivoituneiden Baihumonin, Ebonwumonin, Qinglongmonin ja Zhuqiaomonin voimia Pimeyden valtiaiden voittamiseksi. Se, ettei Megadramon syntynyt uudelleen, ajoi Himekawan tekemään yhteistyötä Yggdrasilin kanssa. Digimon Adventure V-Tamer 01 -mangassa Neo Saiba loi Megadramonin yhdistämällä Kokatorimonin Kuwagamonin kanssa. Myöhemmin Neo yhdisti Megadramonin Treemonin kanssa Ghoulmoniksi. Lasten onnistuttua tuhoamaan Ghoulmonin Megadramon ja Treemonkin tuhoutuivat. Myöhemmin toinen Megadramon hyökkäsi HolyAngemonin linnaan, mutta Knightmon tuhosi Megadramonin. Myöhemmin kolmas Megadramon taisteli Agunimonia vastaan, kunnes Lobomon tuhosi Megadramonin. Vuoden 2020 Digimon Adventure -sarjassa Megadramon saapui paikalle yhdessä Velgemonin kanssa. Velgemonin siepattua Takerun, Leomon jäi taistelemaan Megadramonia vastaan, Taichin ja Yamaton lähdettyä pelastamaan Takerua. Myöhemmin useita Megadramoneja hyökkäsivät metsään yhdessä Allomonien ja Tankdramonin kanssa sytyttäen metsän tuleen, aikomuksenaan syödä sen asukkaiden dataa kehittyäkseen vahvemmiksi. Myöhemmin Megadramonit jatkoivat taistelua lapsia vastaan Tankdramonin tuhoutumisen jälkeen Parrotmonin avustuksella. Garudamon onnistui lopulta tuhoamaan Megadramonit.